2020-2021-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

11 класс

Ыйтусем

Олимпиада ирттермелли вăхăт – 120 минут

Кашни ыйтăва тĕрĕс хуравласан чи нумаййи 50 балл пухма пулать

1. *Çомăр, коккăль, сахат, кăмако, явлăк* сăмахсене литература нормисене пăхăнса çырăр. Вĕсем лексикăн хăш ушкăнне кĕреççĕ? *Тĕрĕс хуравшăн – 6 балл.*

2. *Ял çумĕпе тĕкĕр пек çутă кÿлĕ юхса иртет.* Йăнăш тупăр та тÿрлетĕр. *Тĕрĕс хуравшăн – 5 балл.*

3. *Пуç тÿпинчен сĕрĕм тухать. Пĕççе шарт çап. Хăлха пăр.* Ÿт-пÿ сăмахĕсене тупăр. *Вырăсла куçарăр. Кашни тĕрĕс хуравшăн – 2 балл. Пĕтĕмпе – 6 балл.*

4. *Чир пăтпа кĕрет те, мăскалпа тухать*.**Мăскал**  мĕн чухлĕ пулать? *Тĕрĕс хуравшăн – 5 балл.*

5. *Ял вĕçĕнчи çил арманĕ çунаттисемпе вĕçсе каяс пек хăлаçланать (çынсем уяв тĕлне салат авăртаççĕ пуль).* Чарăну паллине мĕншĕн лартнине ăнлантарăр. *Тĕрĕс хуравшăн – 5 балл*

*6.* «И мĕн пуян, тăванăм?

Сывлăх пуян.

Сывлăх çул памасăр ăçта каян?»

Çак йĕркесен авторĕ кам? *Тĕрĕс хуравшăн – 5 балл.*

7. Чăваш халăх поэчĕ, тăлмачă, Франци академийĕн тата Венгрири литература, театр, музыка агентствин премийĕсен лауреачĕ. Вырăссен паллă поэчĕсемпе Борис Пастернакпа тата Михаил Светловпа çывăх пулнă. Кам вăл? *Тĕрĕс хуравшăн – 4 балл.*

8. «Кам-ха, кам çак халăха пĕлмест:

Вăл çĕр пин сăмахпала пуплет,

Çĕр пин юрă-çемĕ кĕвĕлет,

Çĕр пин тĕслĕ тĕрĕ вăл тĕрлет…»

Сăвă ятне, унăн авторне çырăр. *Тĕрĕс хуравшăн – 4 балл.*

9. Мĕн вал аллегори? *Тĕрĕс хуравшăн – 5 балл.*

10. *«Сывлăх – пуянлăх».* Панă ваттисен сăмахĕпе эссе çырăр. *Тулли хуравшăн - 5 балл.*