2020-2021-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

7 класс

Ыйтусем

Олимпиада ирттермелли вăхăт – 90 минут

Кашни ыйтăва тĕрĕс хуравласан чи нумаййи 50 балл пухма пулать

1.Халăх сăмахлăхĕнче вак жанрсем шутне мĕнсем кĕреççĕ? *Тĕрĕс те тулли хуравшăн – 5 балл.*

2.Ăмăрт кайăк, акăш, автан, хурчка сăмахсене вырăсла куçарăр. Хăшĕ ытлашши?

*Тĕрĕс хуравшăн – 5 балл.*

*3.Чепчен те пĕр пĕччен пурăнмасть.* Йăнăш тупăр та тÿрлетĕр. *Тĕрĕс хуравшăн – 3 балл.*

*4.Тăри пек тăрăшса юрлакан кайăк та çук.* Глаголăн сăпатсăр формисене тупăр та тишкерĕр. *Пĕтĕмпе 4 балл илсе пулать.*

*5.Кăсăя кун пуçлать, тăри кун пĕтерет.* Синтаксис тишкерĕвĕ тăвăр. *Тĕрĕс хуравшăн – 5 балл.*

*6.Куккукăн юрласси Питравччен.* ***Питрав*** çинчен мĕн пĕлетĕр? Евĕрлев сăмахĕнчен пулнă иккĕмĕшле сăмаха тупăр.

*Тулли хуравшăн – 6 балл.*

*7.Ваçлей Игнатьевăн «Кушак сухалĕ» калавĕнчи тĕп сăнара мĕнле чĕнеççĕ? Тĕрĕс хуравшăн – 5 балл.*

*8. «…Иванăн ватă аслашшĕ чаплă сунарçă пулнă-мĕн. Пĕрре вăл кĕркунне аманнă тăрна тытса килнĕ пулнă. Çав тăрнана хĕл каçиччен килте пăхса усранă та çуркунне ирĕке янă. Алла вĕреннĕ пысăк кайăк çавăн хыççăн кашни кĕркуннех кĕске вăхăтлăха та пулин хăйне çăлнă çын патне ана-ана ларнă…».* Тăрнана кам çăлнă? Произведени ятне тата унăн авторне çырăр. *Хайлаври сăнар ятне çырнăшăн – 3 балл. Произведени ячĕпе авторне палăртнăшăн – 4 балл. Пĕтĕмпе – 7 балл.*

*9.Сарай çунатти айĕнче икĕ ăмăрткайăк пăхса лараççĕ.* Тупмалли юмахăн тупсăмне тупăр. *Тĕрĕс хуравшăн – 5 балл.*

*10.* «Шăпчăк юрринчен паллă, ырă çын ĕçĕнчен паллă». Панă ваттисен сăмахĕн пĕлтерĕшне ăнлантарса парăр. *Тулли хуравшăн - 5 балл.*